Príloha č. 3

KÚPNA ZMLUVA

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších právnych predpisov

**-----------------------------------------------------------------------------------------------------------------**

Článok 1

Zmluvné strany

* 1. **Kupujúci: Mesto Banská Štiavnica**

Sídlo: Radničné námestie č. 1, 969 24 Banská Štiavnica

Zastúpený: Mgr. Nadežda Babiaková – primátorka mesta

Bankové spojenie: VUB, a.s.

IBAN: SK53 0200 0000 0000 1452 5422

IČO: 00 320 501

DIČ: 202 110 7308

Oprávnení rokovať vo veciach

- zmluvných Mgr. Nadežda Babiaková – primátorka mesta

JUDr. Emília Jaďuďová

- technických  PhDr. Peter Šemoda, náčelník Mestskej polície

Osoba poverená prevzatím

predmetu kúpy: PhDr. Peter Šemoda, náčelník Mestskej polície

**1.2. Predávajúci:**

Obchodné meno :

Sídlo:

Registrácia v: Obchodnom registri,

Oprávnený konať

vo veciach zmluvy:

vo veciach technických:

IČO:

DIČ:

IČ DPH: SK

Bankové spojenie:

IBAN: SK

Tel./Mobil:

Kontaktná osoba:

Kontaktný e-mail:

**Článok 2**

Predmet zmluvy

2.1. Predmetom tejto zmluvy je kúpa osobného motorového vozidla: typ vozidla............, VIN........., farba..........., pohon........., číslo motora........... zo zákazky s názvom „Nákup a dodanie nového osobného motorového vozidla pre potreby Mestskej polície v Banskej Štiavnici“.

**2.2.** Kupujúci realizoval verejné obstarávanie na zákazku s názvom „Nákup a dodanie nového osobného motorového vozidla pre potreby Mestskej polície v Banskej Štiavnici“ v zmysle zákona č. 343/2015 Z. z. o verejnom obstarávaní v znení neskorších predpisov. V rámci verejného obstarávania bol predávajúci úspešným uchádzačom a na základe tejto skutočnosti a predloženej ponuky predávajúceho sa zmluvné strany v slobodnej vôli v súlade s platnými právnymi predpismi rozhodli uzatvoriť túto kúpnu zmluvu (ďalej len „zmluva“).

**2.3.** Predávajúci sa zaväzuje dodať kupujúcemu predmet zmluvy podľa predloženej súťažnej ponuky a previesť na kupujúceho vlastnícke právo k predmetu zmluvy.

**2.4.** Kupujúci sa zaväzuje predmet kúpy dodaný v súlade s touto zmluvou od predávajúceho prevziať a zaplatiť mu dohodnutú kúpnu cenu.

**2.5.** Termín dodania predmetu zmluvy je najneskôr **do dvoch týždňov do nadobudnutia účinnosti tejto Zmluvy.**

**2.6.** Miesto dodania predmetu zmluvy: na základe dohody medzi účastníkmi zmluvy.

**Článok 3**

Kúpna cena a platobné podmienky

3.1. Celková zmluvná cena za dodanie predmetu zmluvy je:

Sadzba DPH = 20%, výška DPH je:

Zmluvná cena vrátane DPH je:

**3.2.** Kupujúci neposkytuje predávajúcemu preddavok.

**3.3.** Kúpna cena bude predávajúcemu uhradená na základe doručenej faktúry za splnenia podmienky dodania a prevzatia predmetu kúpy. **Cena predmetu kúpy bude rozdelená na tri rovnako vysoké splátky, ku každej splátke predávajúci vystaví faktúru, pričom prvá splátka bude uhradená po prevzatí predmetu kúpy, nasledovná najneskôr do 31.12. 2025 a posledná najneskôr do 31.12. 2026.**

**3.4.** Za riadne splnený záväzok sa považuje odovzdanie a prevzatie predmetu kúpy osobe poverenej technickým prevzatím predmetu kúpy (po zaškolení a po preverení funkčnosti predmetu kúpy), oproti jeho podpisu na dodacom liste. Meno a priezvisko preberajúceho musí byť napísané čitateľne, spolu s označením a číslom dokladu jeho totožnosti. Dodací list musí byť opatrený pečiatkou kupujúceho.

**3.5.** O odovzdaní a prevzatí predmetu kúpy spíšu predávajúci a kupujúci alebo osoba poverená primátorkou mesta na základe písomnej plnej moci v mieste dodania preberací protokol, ktorý obsahuje všetky potrebné údaje k ďalšiemu užívaniu predmetu kúpy: dátum odovzdania a prevzatia predmetu zmluvy, popis predmetu zmluvy, záznam z prvej vonkajšej obhliadky predmetu zmluvy, súpis zjavných vád zistených pri vonkajšej obhliadke a podpisy predávajúceho a kupujúceho alebo ich poverených zástupcov.

**3.6.** V prípade, že predmet zmluvy nebude uvedeným spôsobom kupujúcemu odovzdaný, nejedná sa o riadne splnenia záväzku a toto môže byť dôvodom na vrátenie faktúry bez nároku predávajúceho uplatniť si úrok z omeškania zo splatenia faktúry u kupujúceho. Podkladom pre vystavenie faktúry bude dodací list, podpísaný oprávnenými zástupcami kupujúceho a predávajúceho. Dodací list musí byť priložený k faktúre ako jej neoddeliteľná súčasť.

**3.7.** Faktúra musí obsahovať náležitosti daňového dokladu. Faktúra musí obsahovať všetky náležitosti uvedené v § 71 ods. 2 zákona č. 222/2004 Z.z. o DPH v znení neskorších predpisov.

**3.8.** Lehota splatnosti každej faktúry je 60 dní odo dňa doručenia faktúry s riadnym splnením záväzku v zmysle zmluvy. Splátka sa považuje za uhradenú kupujúcim v deň odpísania finančných prostriedkov z účtu kupujúceho. Faktúru ku každej splátke je predávajúci povinný vystaviť najneskôr v termíne tak, aby bol splnený bod 3.3 v článku 3 tejto Zmluvy.

**3.9.** V prípade omeškania kupujúceho s úhradou faktúry má predávajúci právo uplatniť si úrok z omeškania vo výške 0,05 % z dlžnej sumy za každý začatý deň omeškania.

**3.10.** Kupujúci nemešká s úhradou faktúry pokiaľ najneskôr v posledný deň jej splatnosti bola suma z účtu odpísaná.

**Článok 4**

Záručná doba a zodpovednosť za vady

4.1. Predávajúci poskytuje na predmet zmluvy záruku minimálne 60 mesiacov. Záručná doba začína plynúť dňom dodania a prevzatia predmetu zmluvy.

4.2. Záručná doba neplynie po dobu, počas ktorej kupujúci nemôže užívať tovar pre jeho vady, za ktoré zodpovedá predávajúci.

4.3. Ak bude tovar dodaný s vadami, môže kupujúci:

a/ požadovať odstránenie vád dodaním nových nepoškodených súčiastok, prípadne nového automobilu rovnakej značky,

b/ požadovať dodanie chýbajúcich častí tovaru alebo požadovať odstránenie právnych vád,

c/ požadovať odstránenie vád tovaru opravou, ak sú vady opraviteľné,

d/ požadovať primeranú zľavu z kúpnej ceny tovaru,

e/ odstúpiť od tejto zmluvy.

4.4. Vzťahy zmluvných strán týkajúce sa záruky za tovar, vád tovaru alebo nárokov z nich vyplývajúcich sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov.

4.5. Predávajúci sa zaväzuje zabezpečiť kupujúcemu záručný servis cestou servisných stredísk riadených centrálnym servisným strediskom a to bezplatne počas trvania záručnej doby a servisný úkon bude vykonaný v čo najkratšom možnom čase. Kupujúci je povinný využívať počas štandardnej a prípadnej rozšírenej záruky na servis výhradne servisné služby predávajúceho.

4.6. V dobe záruky je kupujúci povinný neodkladne nahlásiť servisnému stredisku vzniknutú závadu a miesto, kde sa tovar nachádza. V prípade vzniknutých škôd neodborným zásahom obsluhy tovaru v záručnej dobe, budú tieto služby vyúčtované na ťarchu kupujúceho.

4.7. Predávajúci je oprávnený neuznať záručný nárok v týchto prípadoch:

- nepoužívanie originálnych náhradných dielov dodávaných výrobcom alebo predajcom, dielov ktoré svojou kvalitou nezodpovedajú a prípadne iných dielov neschválených výrobcom,

- prevedenie opravy osobou alebo spoločnosťou, ktorá nie je autorizovaná výrobcom k uskutočneniu opráv tovaru podľa tejto zmluvy,

- nesprávne používanie tovaru,

- používanie tovaru na iný účel, než ku ktorému je určený.

**Článok 5**

Prechod vlastníckeho práva

5.1. Kupujúci nadobúda vlastnícke právo k tovaru odovzdaním a prevzatím predmetu zmluvy podľa zmluvy v mieste sídla kupujúceho. Týmto okamihom na neho prechádza nebezpečenstvo vzniku škody na predmete zmluvy.

Článok 6

Dodacie podmienky

6.1. Predávajúci sa zaväzuje dodávaný predmet zmluvy vybaviť na prepravu spôsobom, ktorý je obvyklý pre takýto tovar v obchodnom styku, príp. spôsobom potrebným na uchovanie a ochranu predmetu zmluvy tak, aby nedošlo k jeho poškodeniu počas prepravy.

**6.2.** Predávajúci je povinný odovzdať kupujúcemu doklady, ktoré sú potrebné na prevzatie a užívanie tovaru, ako aj ďalšie doklady, a to najmä:

**-** dodací list,

**-** pokyny na údržbu,

**-** návod na obsluhu tovaru a všetkých jeho častí,

**-** príslušnú technickú dokumentáciu k tovaru.

**6.3.** Predávajúci je povinný zabezpečiť potrebné zaškolenie obsluhy predmetu zmluvy a prídavných zariadení. Zaškolené musia byť minimálne dve osoby určené kupujúcim.

**6.4.** Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá predávajúci, ako keby predmet zmluvy plnil sám.

Článok 7

Zmluvné pokuty

7.1. V prípade, ak sa predávajúci omešká s dodávkou predmetu zmluvy oproti dohodnutému termínu, môže si kupujúci uplatniť u predávajúceho zmluvnú pokutu vo výške 1 % z kúpnej ceny nedodaného predmetu zmluvy za každý deň omeškania.

**7.2.** Ak predávajúci neodstráni vady v lehote stanovenej podľa zmluvy, môže si kupujúci uplatniť u predávajúceho zmluvnú pokutu vo výške 0,1% z kúpnej ceny tovaru za každú vadu a každý deň omeškania.

**7.3.** V prípade odstúpenia od zmluvy predávajúcim má kupujúci právo predávajúcemu fakturovať pokutu vo výške 5% z kúpnej ceny.

**7.4.** Kupujúci sa zaväzuje prevziať tovar najneskôr do jedného týždňa od písomnej výzvy zo strany predávajúceho. V prípade ak odmietne kupujúci prevziať tovar, má právo predávajúci fakturovať kupujúcemu zmluvnú pokutu vo výške 5% z kúpnej ceny.

**7.5.** V prípade porušenia povinností kupujúceho sa za podstatné porušenie tejto zmluvy kupujúcim považuje:

**-** odstúpenie od zmluvy po objednaní tovaru,

**-** odmietnutie prevzatia tovaru,

**-** omeškanie s úhradou faktúry za dodaný tovar viac ako 2 týždne po uplynutí času plnenia peňažného záväzku podľa bodu 3.8. tejto zmluvy,

**-** nevyužívanie servisných služieb predávajúceho v dobe záruky tovaru.

Článok 8

Zánik zmluvného vzťahu

8.1. Zmluvný vzťah zaniká odstúpením od zmluvy v prípadoch ustanovených zákonom č. 513/1991 Zb. Obchodným zákonníkom v znení neskorších právnych predpisov písomnou obojstranne podpísanou dohodou zmluvných strán.

**8.2.** V prípade porušenia povinností predávajúceho  sa za podstatné porušenie tejto zmluvy predávajúcim považuje:

**-** zrieknutie sa alebo odmietnutie plnenia predávajúcim,

**-** omeškanie s dodaním oproti dohodnutému termínu plnenia o viac ako 15 dní,

**-** nedodržanie dohodnutého termínu na odstránenie vád predmetu zmluvy,

**-** dodanie vadného plnenia,

**-** neodovzdanie dokladov, príp. odovzdanie len niektorých dokladov.

**Článok 9**

Záverečné ustanovenia

9.1. Túto zmluvu je možné meniť len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

**9.2.** Zmluva je vyhotovená v štyroch rovnopisoch, dva pre kupujúceho a dva pre predávajúceho.

**9.3.** Táto zmluva nadobúda platnosť dňom jej podpísania oboma zmluvnými stranami.

**9.4.** Zmluva nadobúda účinnosť v súlade s § 47a Občianskeho zákonníka v znení neskorších predpisov, a to dňom nasledujúcim po dni jej zverejnenia.

**9.5.** Vzťahy medzi zmluvnými stranami, ktoré nie sú touto zmluvou upravené, sa riadia príslušnými ustanoveniami Obchodného zákonníka.

**9.6.** Zmluvné strany podpisujú túto zmluvu ako prejav slobodnej vôle, vedomé si jej dôsledkov, nekonajú v tiesni, ani za nápadne nevýhodných podmienok a zároveň vyhlasujú, že ich zmluvná voľnosť nie je ničím obmedzená.

V Banskej Štiavnici, dňa: V Banskej Štiavnici, dňa:

Za kupujúceho: Za predávajúceho:

--------------------------------- ----------------------------------

Mgr. Nadežda Babiaková

primátorka mesta